รายได้ขาย-อีบิทด้าพุ่ง ดันงบ BCP ปี 64 พลิกกำไร 7.62 พันลบ. แจกปันผล 1 บ. XD 2 มี.ค.นี้
BCP ปี 64 พลิกกำไร 7.62 พันลบ. หลังรายได้ขาย-อีบิทด้าพุ่ง ได้รับปัจจัยหนุนจากราคาน้ำมันดิบและราคาน้ำมันสำเร็จรูปในตลาดโลกที่ปรับเพิ่มขึ้นอย่างมีนัยสำคัญ พร้อมแจกปันผล 1 บ./หุ้น XD 2 มี.ค. กำหนดจ่าย 22 เม.ย. 65
17 ก.พ. 2565

บริษัท บางจาก คอร์ปอเรชั่น จำกัด (มหาชน) หรือ BCP รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยรายได้จากการขายและการให้บริการรวม 199,417 ล้านบาท เพิ่มขึ้น 46% จากงวดเดียวกันของปีก่อน เป็นการเพิ่มขึ้นมาในส่วนของ OKEA 16% ทั้งนี้หากไม่รวมรายได้จากการขายของ OKEA กลุ่มบริษัทฯ มีรายได้เพิ่มขึ้นจากธุรกิจที่เกี่ยวข้อง กับน้ำมันโดยในส่วนของบริษัทฯ ปรับเพิ่มขึ้นจากราคาขายเฉลี่ยต่อหน่วยเพิ่มขึ้น 32% จากงวดเดียวกันของปีก่อน จากราคาน้ำมันดิบ ปรับตัวสูงขึ้นตำมกำรฟื้นตัวทำงเศรษฐกิจและการขยายตัวของอุปสงค์น้ำมัน หลังจากมีความคืบหน้าในการฉีดวัคซีน COVID-19 ทั่วโลก อีกทั้งปริมาณการจำหน่ายผลิตภัณฑ์น้ำมันรวมของบริษัทฯ เพิ่มขึ้น 4% จากงวดเดียวกันของปีก่อน โดยหลักมาจากการส่งออกน้ำมันเตากำมะถันต่ำและ UCO นอกจากนี้ BCPT มีรายได้จากการขายเพิ่มขึ้น โดยหลักมาจาก ราคาขายเฉลี่ยต่อหน่วยและปริมาณการจำหน่ายกับบุคคลภายนอกกลุ่มบริษัทฯ ปรับเพิ่มขึ้น
ส่วนกำไรขั้นต้น 23,673 ล้านบาท เพิ่มขึ้น 447% จากงวดเดียวกันของปีก่อน เป็นการเพิ่มขึ้นในส่วนของ OKEA 36% ทั้งนี้หากไม่รวมกำไรขั้นต้นของ OKEA กลุ่มบริษัทฯ มีกำไรขั้นต้นเพิ่มขึ้นจากธุรกิจที่เกี่ยวข้องกับน้ำมัน โดยหลักมาจากในปี 2564 กลุ่มบริษัทฯ มี Inventory Gain 6,700 ล้านบาท เมื่อเทียบกับปี 2563 ที่มี Inventory Loss 4,748 ล้านบาท และธุรกิจโรงกลั่นมีค่ำการกลั่นพื้นฐาน อยู่ที่ 4.52 เหรียญสหรัฐฯ ต่อบาร์เรล เพิ่มขึ้นจากปีก่อน 1.31 เหรียญสหรัฐฯ ต่อบาร์เรล เนื่องจากส่วนต่างราคาน้ำมันสำเร็จรูปและน้ำมันอ้างอิงของผลิตภัณฑ์ส่วนใหญ่ ปรับตัวสูงขึ้น และ Crude Premium ปรับลดลง ในขณะที่ธุรกิจการตลาดมีค่าการตลาดรวมสุทธิลดลง 14% จากงวดเดียวกันของปีก่อน เนื่องจากราคาน้ำมันสำเร็จรูปไบโอดีเซล และเอทานอลปรับเพิ่มขึ้น อีกทั้งภาครัฐได้ออกมาตรการตรึงราคาขายปลีกน้ำมันดีเซล ทำ ให้บริษัทฯ ไม่สามารถปรับราคาขายปลีกหน้าสถานีบริการให้เหมาะสมกับต้นทุนผลิตภัณฑ์น้ำมัน ส่งผลให้ค่าการตลาดรวมสุทธิต่อหน่วยปรับลดลงเมื่อเปรียบเทียบปีก่อน
นอกจากนี้รายได้อื่น 1,279 ล้านบาท เพิ่มขึ้น 140% จากงวดเดียวกันของปีก่อน เป็นการเพิ่มขึ้นในส่วนของ OKEA 27% ส่วนที่เหลือโดยหลักเกิดจากค่าปรับที่ได้รับจากผู้รับเหมาจากการดำเนินการก่อสร้างโครงการล่าช้า
ส่วน EBITDA อยู่ที่ 25,818 ล้านบาท เพิ่มขึ้น 529% จากงวดเดียวกันของปีก่อน และกำไรสุทธิส่วนของบริษัทใหญ่ อยู่ที่ 7,624 ล้านบาท เพิ่มขึ้น 14,591 ล้านบาท จากงวดเดียวกันของปีก่อน คิดเป็นกำไรต่อหุ้น 5.25 บาท โดยผลการดำเนินงานของกลุ่มบริษัทฯ ได้รับปัจจัยหนุนจากราคาน้ำมันดิบและราคาน้ำมันสำเร็จรูปในตลาดโลกที่ปรับเพิ่มขึ้นอย่างมีนัยสำคัญ เนื่องจากการฟื้นตัวทางเศรษฐกิจและการขยายตัวของอุปสงค์น้ำมัน
นอกจากนั้นบริษัทฯ ประกาศจ่ายปันผลจากกำไรสะสม เป็นเงินสดในอัตรา 1.00 บาท กำหนดขึ้นเครื่องหมาย XD วันที่ 2 มี.ค.2565 กำหนดจ่ายเงินปันผลในวันที่ 22 เม.ย.2565